हिन्दी साहित्य जगत के असाधारण प्रतिभाशाली साहित्यकार थे वे !"प्रतिभा जी" के पतिदेव! लखनऊ शहर के गौरव स्तँभ !अनगिनत उपन्यास,कथा कहानियाँ, संस्मरण, बाल वार्ताएं, फ़िल्मी पटकथाएं, फिल्म के संवाद क्या कुछ उनकी कलम ने नहीं लिखा ! अरे ,कविताएँ भी लिखा करते थे मेरे परम आदरणीय नागर जी चाचा जी ! आपको अचरज हो रहा होगा पर मेरी बात सोलहों आने सच है! अपने मित्र ज्ञानचन्द्र जैन जी को वे बंबई और पुणे प्रवास के दौरान नियमित पत्र लिखा करते थे और पुस्तक ' कथा शेष ' में ज्ञानचंद जैन जी ने उनकी एक पत्र रूपी कविता प्रकाशित की है। नवलकिशोर प्रेस के प्रकाशन विभाग अथवा ' माधुरी ' में प्रवेश न मिल पाने पर श्री अमृतलाल नागर जी ने अपनी मनोदशा इस तरह अभिव्यक्त करते हुए एक पत्र - कविता रूप में लिखा था.. '